جینا ڈیوس

ورجینیا ایلزبتھ «جینا» ڈیوس (پیدائش 21 جنوری، 1956ء) ایک امریکی اداکارہ، فلم پروڈیوسر، مصنفہ، سابقہ فیشن ماڈل، اور سابقہ تیر انداز ہے۔ اس کو کئی فلموں میں اس کے کردار کے لیے جانا جاتا ہے؛ فلائی (1986ء)، بیٹل جوس (1988ء)، تھیلما اینڈ لوئس (1991)، اے لیگ آف دیئر آن (1992)، دی لانگ کس گڈنائٹ (1996)، اسٹوارٹ لیٹل (1999)، اور دی ایکسیڈینٹل ٹورسٹ، جس کے لیے اس کو 1988ء اکیڈمی ایوارڈ برائے بہترین معاون اداکارہ ملا۔

2005ء میں، جینا کو ”کمانڈر ان چیف“ میں اس کے کردار کے لیے گولڈن گلوب ایوارڈ برائے بہترین اداکارہ - ٹیلی وژن سیریز ڈراما جیتا۔ 2014ء میں، اس نے ٹیلی ویژن میں ایک بار پھر قدم رکھا اور وہ ”گریز اناٹومی“ میں ڈاکٹر نکول ہرمن کا کردار ادا کرتے ہوئی نظر آئی۔ ”تھیلما اینڈ لوئس“ کے لیے اس کی ساتھی اداکارہ سوزن سیرینڈن کے ساتھ اس کو اکیڈمی ایوارڈ برائے بہترین اداکارہ کے لیے نامزد کیا گیا۔ جینا نے ڈراؤنے ٹی وی سلسلے ”دی ایکسورسٹ“ (جو ولیم پیٹر بلیٹی کے سب سے زیادہ بکنے والے ناول "دی ایکسورسٹ" سے "متاثر ہوکر" ہوکر بنایا گیا) کے پہلے سیزن میں ریگن میکنیل/انجیلا ریس کے روپ میں بھی کردار نبھایا۔

ابتدائی زندگی 
جینا کا جنم 21 جنوری، 1956ء میں ویئریم، میساچوسٹس میں ہوا۔ اس کی ماں، لوسیل (19 جون، 1919ء – 15 نومبر 2001ء)، ایک ٹیچر کی اسسٹنٹ تھی اور اس کا باپ، ولیم ایف۔ ڈیوس (7 نومبر، 1913ء – 2 اپریل 2009ء)، ایک سول انجینئر اور چرچ ڈیکن تھا؛ اس کے والدین ورمونٹ کے چھوٹے قصبات سے تھے۔ اس کا ایک بڑا بھائی، ڈین فورتھ (ڈین) ہے۔

چھوٹی عمر میں، اس کی موسیقی میں دلچسپی بن گئی۔ اس نے پیانو اور بانسری بجانا سیکھی اور بطور ایک نوخیز، ویئریم میں واقع کانگریگیشنلسٹ چرچ میں ارغنون نواز میں کام کرنے لگی۔

جینا نے "ویئریم ہائی اسکول" میں داخلہ لیا اور سینڈوکن، سویڈن میں ایک exchange student تھی۔ "نیو انگلینڈ کالج" میں داخلہ لیا، اس نے 1979ء میں "بوسٹن یونیورسٹی" سے ڈراما میں بیچلر کی ڈگری حاصل کی۔

اپنی تعلیم کے بعد، جینا نے نیویارک کی "زولی ماڈلنگ ایجنسی" کے ساتھ سائین کرنے تک "این ٹیلر" کے لیے بطور ایک window mannequin کام کیا۔

نجی زندگی 

1 ستمبر، 2001ء کو، ڈیوس نے رضا جراحی (جنم 1971ء) سے بیاہ کیا۔ ان کے تین بچے ہیں: بیٹی علیزا کیشور جراحی (10 اپریل 2002ء کو جنم ہوا) اور جڑواں بیٹے کیان ولیم جراحی اور کائیس اسٹیون جراحی (جنم 6 مئی 2004ء)۔ یہ بیاہ جینا کا چوتھا بیاہ ہے۔ اس کا پہلے رچرڈ ایمولو (1982–83) سے بیاہ ہوا تھا؛ پھر اداکار جیف گولڈبلم (1987–90)، جس کے ساتھ اس نے تین فلمیں، "ٹرانسلوانیا 6-5000"، "دی فلائی"، اور "ارتھ گرلز آر ایزی" میں کام کیا؛ اور بعد میں رینی ہارلن (1993–98) سے بیاہ ہوا، جس نے دو فلمیں، "کٹ تھروٹ آئس لینڈ" اور "دی لانگ کِس گڈنائٹ"، ڈائریکٹ کیں جس میں جینا نے مرکزی کردار ادا کیا۔

حوالہ جات 

1956ء کی پیدائشیں
اکیسویں صدی کی امریکی اداکارائیں
امریکی خواتین فلم پروڈیوسرز
امریکی صوتی اداکارائیں
امریکی فعالیت پسند
امریکی فلم پروڈیوسر
امریکی فلمی اداکارائیں
امریکی ٹیلی ویژن اداکارائیں
بقید حیات شخصیات
بیسویں صدی کی امریکی اداکارائیں
کامنز زمرہ جس کا ربط ویکی ڈیٹا پر ہے
میساچوسٹس کی اداکارائیں
نسائیت پسند امریکی
نسائیت پسند فنکارائیں
میساچوسٹس کی خواتین ماڈل
Short description is different from Wikidata
بوسٹن یونیورسٹی کالج آف فائن آرٹس کے فضلا
امریکی خواتین یاداشت نگار